MT
8.8.2022
Il-Ġurnal Uffiċjali tal-Unjoni Ewropea
C 303/21
Appell ippreżentat fit-8 ta’ Ġunju 2022 minn Air France SA mis-sentenza mogħtija mill-Qorti Ġenerali (Ir-Raba’ Awla Estiża) fit-30 ta’ Marzu 2022 fil-Kawża T-338/17, Air France vs Il-Kummissjoni Ewropea (Kawża C-369/22 P) (2022/C 303/27) Lingwa tal-kawża: il-Franċiż Partijiet Appellant: Air France SA (rappreżentanti: A. Wachsmann, M. Blayney, avukati) Parti oħra fil-proċedura: Il-Kummissjoni Ewropea Talbiet L-appellanti titlob li l-Qorti tal-Ġustizzja jogħġobha: — Prinċipalment, — Tannulla fl-intier tagħha s-sentenza appellata; — Konsegwentement, tannulla d-Deċiżjoni tal-Kummissjoni C(2017) 1742 finali tas-17 ta’ Marzu 2017 dwar proċedura taħt l-Artikolu 101 TFUE, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Każ AT.39258 – Trasport ta’ merkanzija bl-ajru), safejn tirrigwarda lil Air France SA kif ukoll ir-raġunijiet li fuqhom huwa bbażat id-dispożittiv tagħha, sa fejn din id-deċiżjoni timponi multa fuq Air France SA; u — Sussidjarjament, tnaqqas għal ammont xieraq, abbażi tal-Artikolu 261 TFUE, il-multa ta’ EUR 182 920 000 imposta flimkien u in solidum fuq Air France-KLM u Air France SA, bl-Artikolu 3(b) tad-Deċiżjoni tal-Kummissjoni C(2017) 1742 finali tas-17 ta’ Marzu 2017 dwar proċedura taħt l-Artikolu 101 TFUE, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Każ AT.39258 – Trasport ta’ merkanzija bl-ajru); — Fi kwalunkwe każ, tikkundanna lill-Kummissjoni Ewropea tbati l-ispejjeż kollha, inklużi dawk sostnuti minn Air France SA quddiem il-Qorti Ġenerali.
Aggravji u argumenti prinċipali L-appell huwa bbażat fuq aggravju prinċipali ta’ annullament u żewġ aggravji għal bidla invokati sussidjarjament.
Prinċipalment, Air France SA ssostni, fl-ewwel aggravju, li l-Qorti Ġenerali ma evalwatx korrettament il-kompetenza tal-Kummissjoni li tapplika l-Artikolu 101 TFUE għal servizzi inbound, jiġifieri minn pajjiż terz lejn iż-ŻEE.
Air France SA ssostni li l-analiżi tal-effetti kkwalifikati hija vvizzjata minn żbalji ta’ liġi u li l-Qorti Ġenerali kisret l-obbligu ta’ motivazzjoni tagħha.
Sussidjarjament, Air France SA ssostni, fit-tieni aggravju, li l-Qorti Ġenerali kisret l-obbligu ta’ motivazzjoni tagħha u l-prinċipju ta’ trattament ugwali, fir-rigward tat-teħid inkunsiderazzjoni tas-sistemi regolatorji.
Fit-tielet u l-aħħar aggravju tagħha, Air France SA ssostni li l-Qorti Ġenerali wettqet żball ta’ liġi billi qalbet l-oneru tal-prova meta kkonstatat il-parteċipazzjoni mingħajr interruzzjoni ta’ Air France SA fil-ksur bejn is-7 ta’ Diċembru 1999 u l-14 ta’ Frar 2006.
Appell ippreżentat fit-8 ta’ Ġunju2022 minn Air France-KLM mis-sentenza mogħtija mill-Qorti Ġenerali (ir-Raba’ Awla Estiża) fit-30 ta’ Marzu 2022 fil-Kawża T-337/17, Air France-KLM vs Il-Kummissjoni Ewropea (Kawża C-370/22 P) (2022/C 303/28) Lingwa tal-kawża: il-Franċiż Partijiet Appellant: Air France-KLM (rappreżentanti: A. Wachsmann, M. Blayney, avukati) Parti oħra fil-proċedura: Il-Kummissjoni Ewropea